Zastava Lesota

Trenutna zastava Lesotoa usvojena je 4. oktobra 2006. u čast 40. godišnjice od stjecanja nezavisnosti. Ova zastava je trobojka, plave, bijele i zelene boje. U sredini se nalazi crni slamnati šešir mokorotlo, nacionalni simbol Lesota te nacionalni simbol Basoto i Lesoto naroda. Dizajn je namijenjen da odražava državu koja je u miru i iznutra i sa svojim jedinim susjedom Južnoafričkom Republikom, zamjenjujući stari dizajn zastave koji je sadržavao vojni amblem štita, koplja i ukrasne vijence.

 Prva zastava 
mini|150px|Zastava Lesotoa u periodu od 1966-1987

Prva zastava usvojena je 4. oktobra 1966. kada je ova zemlja stekla nezavisnost od Ujedinjenog Kraljevstva. Na njoj se nalazio bijeli slamnati šešir mokorotlo. Plava boja na zastavi je označavala nebo i kišu, bijela mir, zelena zemlju, a crvena vjeru.

 Druga zastava 
mini|150px|Zastava Lesotoa u periodu od 1987-2006

Druga zastava usvojena je 20. januara 1987. nakon vojnog udara, kojim je svrgnuta Basoto nacionalna partija nakon 20 godina vlasti. Dizajnirao ju je narednik Retšelisitsoe Matete. Promijenjeni su i grb i dizajn zastave.
Svijetlosmeđi tradicionalni štit Basoto naroda, zajedno s asegaijem (kopljem) i knobkierriejem (toljagom), zamijenio je mokorotlo kao glavni amblem. Raspored boja i uzorak također su promijenjeni, s trokutastim bijelim poljem koje predstavlja mir. Donja dijagonala sadržavala je plavu traku za kišu i zeleni trokut označavao je prosperitet."New National Flag Passed by Parliament" , Summary of Events in Lesotho, 3rd Quarter 2006, trc.org.ls.

 Nova zastava (2006.- danas) 
Godine 2006. nova zastava odabrana je između četiri predložena dizajna; svi ovi dizajni su uključivali smeđi Baseto šeir umjesto štita. Ovo je naknadno promijenjeno u crnu Baseto kapu u svrhu predstavljanja Lesota kao crnačke nacije. Prijedlog zakona o promjeni zastave odobrila je Narodna skupština 18. septembra 2006. godine, sa 84 člana parlamenta koji su glasali za, 18 protiv i dva suzdržana.
Nakon toga novu zastavu je odobrio i Senat.

 Reference 

Lesoto
Kategorija:Lesoto